Na temelju članka 39. stavka 4. Zakona o pomorskom dobru i morskim lukama (Narodne novine, broj 83/23) i članka 32. Statuta Općine Sutivan ( „Službeni glasnik Općine Sutivan“ broj 7/13, 2/14, 6/14, 5/18, 2/20, 2/21), uz prethodnu suglasnost Splitsko dalmatinske županije, Upravnog odjela za graditeljstvo i prostorno uređenje, KLASA:\_\_\_\_\_\_\_\_\_\_\_URBROJ:\_\_\_\_\_\_\_\_\_\_\_\_\_od, \_\_\_\_\_\_\_\_\_\_\_\_\_\_2023. Godine, Općinsko vijeće Općine Sutivan na sjednici održanoj dana \_\_\_\_\_\_ 2023. godine, donosi

**PLAN**

**UPRAVLJANJA POMORSKIM DOBROM**

**NA PODRUČJU OPĆINE SUTIVAN**

**ZA RAZDOBLJE 2024. – 2028.**

1. **OPĆE ODREDBE**

**Članak 1.**

Planom upravljanja pomorskim dobrom na području Općine Sutivan za razdoblje 2024. – 2028. godine (dalje u tekstu: Plan upravljanja pomorskim dobrom) uređuju se:

a) planirane aktivnosti na pomorskom dobru i prioriteti njihove realizacije,

b) izvori sredstava za njihovu realizaciju,

c) plan održavanja, dohranjivanja plaža i gradnje na pomorskom dobru,

d) plan davanja dozvola na pomorskom dobru,

e) plan nadzora ovlaštenika dozvola na pomorskom dobru.

1. **PLANIRANE AKTIVNOSTI NA POMORSKOM DOBRU I PRIORITETI NJIHOVE REALIZACIJE**

**Članak 2.**

Općina Sutivan (dalje u tekstu: Općina) vodi brigu o redovnom upravljanju pomorskim dobrom što uključuje:

1. redovito održavanje i unaprjeđivanje pomorskog dobra u općoj upotrebi,

2. brigu o zaštiti i osiguravanju opće upotrebe pomorskog dobra,

3. gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje ne smatraju građenjem, a ostaju u općoj upotrebi,

4. nadzor nad pomorskim dobrom u općoj upotrebi,

5. davanje dozvola na pomorskom dobru,

6. unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske,

7. nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru,

8. održavanje reda na pomorskom dobru u općoj upotrebi.

**Članak 3.**

Vlastiti komunalni pogon Općine Sutivan za vrijeme trajanja turističke sezone redovno obavlja poslove čišćenja plaža na području Općine Sutivan, a zimi povremeno.

Iznimno od stavka 1. ovog članka, dio plaže, odnosno pomorskog dobra za koje je izdana dozvola, održava i čisti ovlaštenik dozvole na pomorskom dobru.

**Članak 4.**

Općina Sutivan prema potrebi osigurava dohranjivanje plaža, strojno i ručno poravnanje i uređenje podloga na istima, koje se javlja uslijed nepovoljnog djelovanja morskih struja.

**Članak 5.**

Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti na način da ne isključuju niti ograničavaju opću upotrebu pomorskog dobra, odnosno, moraju omogućiti da svatko ima pravo služiti se pomorskim dobrom sukladno njegovoj prirodi i namjeni.

**Članak 6.**

Prioritet pri realizaciji aktivnosti na pomorskom dobru predstavlja zaštita i osiguravanje nesmetanog pristupa pomorskom dobru, održavanje reda na pomorskom dobru te unapređivanje pomorskog dobra.

1. **IZVORI SREDSTAVA ZA REALIZACIJU PLANIRANIH AKTIVNOSTI NA POMORSKOM DOBRU**

**Članak 7.**

Sredstva za upravljanje pomorskim dobrom jesu:

1. sredstva od naknada za koncesije

2. sredstva od naknada za posebnu upotrebu

3. sredstva od naknada za dozvole

4. sredstva od naknade koju za upotrebu pomorskog dobra plaćaju vlasnici brodica i jahti upisanih u Upisnik brodova

5. sredstva koja se osiguravaju u državnom proračunu, proračunu jedinica područne (regionalne) samouprave i proračunu jedinica lokalne samouprave odnosno koja su prihod javne ustanove za zaštićene dijelove prirode

6. sredstva od novčanih kazni naplaćenih za prekršaje propisane odlukom o redu na pomorskom dobru

1. **PLAN ODRŽAVANJA, DOHRANJIVANJA PLAŽA I GRADNJE NA POMORSKOM DOBRU**

**Članak 8.**

U razdoblju od 2024.-2028. godine planiraju se izvesti slijedeći radovi održavanja pomorskog dobra:

|  |  |  |
| --- | --- | --- |
| **RB.** | **POSLOVI REDOVNOG ODRŽAVANJA** | **GODIŠNJI IZNOS (EUR):** |
| 1. | Čišćenje i održavanje plaža, sanacija molova i obalnih zidova, održavanje javnih uređaja i građevina na pomorskom dobru i obali |  |
| 2. | Postavljanje zaštitnih brana za kupače na uređenim plažama |  |
| 3. | Plaćanje utroška vode na plažama |  |
| 4. | Urbana oprema na plažama |  |
| 5. | Dohranjivanje plaža |  |
| 6. | Najam pokretnih ekoloških WC-a |  |
|  | Sveukupno sredstva za 2024. do 2028. Godinu, održavanje pomorskog dobra u općoj upotrebi |  |

|  |  |  |
| --- | --- | --- |
| **RB.** | **RADOVI IZGRADNJE NA POMORSKOM DOBRU** | **IZNOS INVESTICIJE (EUR):** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

Na mikrolokacijama: kat.čest. 4407 k.o. Sutivan (Plaža Bunta), kat.čest. 4403 k.o. Sutivan (Plaža Bistrica), kat.čest. 3071/1 k.o. Sutivan (Plaža Likva), kat.čest. 4404 k.o. Sutivan (Plaža Lučica) planira se postavljanje pontoni koji su privremenog karaktera, odvezuju se i uklanjaju nakon svake upotrebe.

Na predmetnim pontonima nije planirana dodjela dozvole fizičkim i pravnim osobama u svrhu obavljanja njihove djelatnosti na pontonima.

1. **PLAN DAVANJA DOZVOLA NA POMORSKOM DOBRU**

**Članak 9.**

Dozvola na pomorskom dobru je upravni akt kojim se ovlašteniku daje vremenski ograničeno pravo na obavljanje djelatnosti na pomorskom dobru, kojom se ne ograničava niti isključuje opća upotreba pomorskog dobra, a za obavljanje djelatnosti može služiti isključivo jednostavna građevina koja se prema propisima kojima se uređuje građenje ne smatra građenjem, izvedena u skladu s posebnim propisima kojima se uređuje zaštita prirode, prostornim planovima donesenim u skladu sa zakonom kojim se uređuje prostorno uređenje te podzakonskim aktom iz Zakona.

**Članak 10.**

Na pomorskom dobru na području Općine Sutivan, a kojim upravlja Općina Sutivan, u razdoblju od 2024.-2028. godine planira se davanje dozvola za sljedeće djelatnosti:

|  |  |  |  |
| --- | --- | --- | --- |
| **SREDSTVO** | **MIKROLOKACIJA (opisno, kat.čest.)** | **KOLIČINA** | **ROK[[1]](#footnote-1)** |
| **Brodica na motorni pogon** | 1. Uvala Stipanska, dio kat.čest. 4393 k.o. Sutivan | 1 kom | 3 |
| **Skuter/dječji skuter[[2]](#footnote-2)** | 1. Plaža Majakovac, kat.čest. 9 k.o. Sutivan | 2 kom | 3 |
| **Daska za jedrenje, sandolina, pedalina i sl.** | 1. Plaža Lučica, kat.čest. 4404  2. Plaža Bunta, kat. čest. 4407  3. Lokacija između plaže Lučica i Caffe bara „Palma“ (zapadni dio), kat.čest.4404  4. Grižnjaci, kat.čest. 1466 k.o. Sutivan | 5 kom  5 kom  8 kom  20 kom | 2  2  2  2 |
| **Pribor i oprema za ronjenje, kupanje i sl.** | 1.Plaža Bunta, kat.čest. 4407 | 10 kom | 2 |
| **Kiosk, prikolice montažni objekti do 12 m²;** | 1. Plaža Likva, kat.čest. 3071/1 k.o. Sutivan  2. Kamenolom, kat.čest. 4385/2 k.o. Sutivan  3. Grižnjaci, kat.čest. 1466 k.o. Sutivan | 1 kom  1 kom  1 kom | 3  3  3 |
| **Pripadajuća terasa objekta - izraziti u m2** | 1. Plaža Bistrica, kat.čest. 4403 k.o. Sutivan  3. Plaža Likva, kat.čest. 3071/1 k.o. Sutivan  4. Kamenolom, kat.čest. 4385/2 k.o. Sutivan | 60 m2  60 m2  20 m2 | 3  3  3 |
| **Ambulantna prodaja (škrinja, aparati za sladoled i sl.)** | 1. Plaža Likva, kat.čest. 3071/1 k.o. Sutivan  2.Grižnjaci, kat.čest. 1446 k.o.Sutivan | Paušal (1)  Paušal (1) | 2  2 |
| **Aqua park i drugi morski sadržaji** | 1.Plaža Majakovac, kat.čest. 9 k.o. Sutivan 2.Plaža Bunta | 1 kom  1 kom | 5 |
| **Zabavni sadržaji** | 1. Dno Velikog mosta, kat.čest. 4406 k.o. Sutivan | 7 kom | 2 |
| **Suncobrani** | 1. Likva, kat.čest.3071/1 k.o. Sutivan  2. Bistrica, kat.čest. 4403 k.o. Sutivan  3. Majakovac, kat.čest. 9 k.o. Sutivan  4. Bunta, kat.čest. 4407 k.o. Sutivan  5. Tatinja, kat.čest.1291,4410 | 10 kom  15 kom  10 kom  20 kom  30 kom | 2  2  2  2  2 |
| **Ležaljke** | 1. Likva, kat.čest. 3071/1 k.o. Sutivan  2. Bistrica, kat.čest. 4402 k.o. Sutivan  3. Majakovac, kat.čest.9 k.o. Sutivan  4. Bunta, kat.čest. 4407 k.o. Sutivan  5. Tatinja, kat.čest. 1291, 4410 sve k.o. Sutivan  6. Kamenolom, kat.čest. 4385/2 k.o. Sutivan  7. Grižnjaci, kat.čest. 1446 k.o. Sutivan  8. Plaža Grgina, kat.čest. 4408 k.o. Sutivan | 20 kom  20 kom  10 kom  20 kom  30 kom  10 kom  40 kom  30 kom | 2  2  2  2  2  2  2  2 |

Grafički prikaz lokacija iz stavka 1. Ovog članka utvrđen je u prilogu (Prilog 1.) koji čini sastavni dio ovoga Plana.

**Članak 11.**

Dozvola na pomorskom dobru izdaje se na rok od dvije do pet godina na temelju provedenog javnog natječaja.

Ovlaštenik dozvole na pomorskom dobru dužan je redovito održavati i čistiti pomorsko dobro na kojem se izdaje dozvola.

**Članak 12.**

Općinski načelnik objavljuje javni natječaj za dodjelu dozvola na pomorskom dobru iz članka 11. stavka 1. ovoga Plana do 01. veljače tekuće godine na oglasnoj ploči Općine Sutivan i na službenim web stranicama Općine Sutivan [www.sutivan.hr](http://www.sutivan.hr).

**Članak 13.**

Javni natječaj se provodi prikupljanjem pisanih ponuda u zatvorenim omotnicama.

Rok za dostavu ponuda može se odrediti u najduljem trajanju od 30 dana.

Natječaj provodi Povjerenstvo.

Članove Povjerenstva imenuje općinski načelnik, na vrijeme od četiri godine.

Povjerenstvo čine predsjednik i dva člana. Predsjednik i dva člana mogu se imenovati iz reda službenika Jedinstvenog upravnog odjela.

Najpovoljnijom ponudom smatrat će se ona ponuda koja, uz ispunjavanje uvjeta iz natječaja, sadrži najveći broj bodova prema kriterijima ocjenjivanja ponuda u natječaju iz članka 14. ovoga Plana.

U slučaju da dva ili više ponuditelja, koji ispunjavaju uvjete iz natječaja i ostvare jednak broj bodova prema kriterijima ocjenjivanja, pravo prvenstva ima ponuditelj čija je ponuda ranije zaprimljena u pisarnici Općine Sutivan.

**Članak 14.**

Kriteriji ocjenjivanja ponuda u natječaju iz članka 13. stavka 6. ovoga Plana utvrđuju se kako slijedi:

- ponuđeni iznos naknade za dozvolu na pomorskom dobru – najviše 60% ocjene ponude,

- upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima – najviše 10% ocjene ponude,

- vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) – najviše 20% ocjene ponude,

- prethodno iskustvo i dobro i odgovorno obavljanje djelatnosti, odnosno korištenje pomorskog dobra – najviše 10% ocjene ponude.

**Članak 15.**

Tekst natječaja iz članka 13. ovoga Plana mora sadržavati sljedeće:

1. oznaku lokacije za koji se izdaje dozvola na pomorskom dobru te izvod iz grafičkog prikaza lokacija iz članka 10. ovoga Plana,

2. početni iznos naknade za dozvolu na pomorskom dobru,

3. vrijeme trajanja dozvole na pomorskom dobru,

4. vrijeme i mjesto javnog otvaranja ponuda,

5. rok za podnošenje ponude na natječaj,

6. rok u kojem je odabrani ponuditelj dužan započeti obavljanje djelatnosti,

7. obvezu odabranog ponuditelja da o svom trošku ishodi suglasnost za objekt u kojem će se obavljati djelatnost sukladno podzakonskom aktu kojim se uređuju jednostavne i druge građevine i radovi (za sredstvo: kiosk, montažni objekt – do 12 m2),

8. naznaku da se najpovoljnijom ponudom smatra ona ponuda koja uz ispunjavanje uvjeta iz natječaja ostvari najveći broj bodova prema kriterijima ocjenjivanja ponuda u natječaju,

9. odredbu da na natječaju ne može sudjelovati ponuditelj:

- koji je koristio pomorsko dobro  bez valjane pravne osnove i/ili uzrokovao štetu na pomorskom dobru,

- koji ima dospjelih obveza temeljem javnih davanja,

- koji ima nepodmiren dug prema Općini po bilo kojem osnovu, osim ako je sa Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja.

10. obvezu dostave izjava pomorskom redaru kao instrumenta osiguranja za uklanjanje i odvoz na deponij svih protupravno postavljenih predmeta i stvari,

Tekst natječaja može sadržavati i druge uvjete i podatke u svezi davanja dozvole na pomorskom dobru.

**Članak 16.**

Izjave kao instrumenti osiguranja iz članka 15. stavka 1. podstavka 10. su:

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije,

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji nakon isteka ili ukidanja dozvole na pomorskom dobru,

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru,

**Članak 17.**

Pisana ponuda za sudjelovanje na natječaju iz članka 13. ovoga Plana mora sadržavati:

1. presliku rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti,
2. naznaku lokacije na koju se ponuda odnosi i ponuđenu naknadu za dozvolu,
3. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva (za djelatnosti: ugostiteljstvo i trgovina),
4. prospekt proizvođača ili fotografiju sredstva (za djelatnosti koje se ne odnose na ugostiteljstvo i trgovinu)
5. Slijedeću dokumentaciju:

5.1.  za kiosk, montažni objekt do 12 m2 i pripadajuću terasu:

- tehnički opis sa detaljnim opisom primijenjenih materijala, načina zatvaranja bočnih

stranica objekta i opisom opreme terase,

- prostorni prikaz sa uklapanjem u fotografiju lokacije,

5.2. za prikolicu površine do 12 m2 i terasu:

- nacrt/fotografiju prikolice iz koje će biti razvidna površina,

- prostorni prikaz sa uklapanjem u fotografiju lokacije.

5.3. škrinju ili aparat za sladoled i štand:

- prospekt proizvođača ili fotografiju sredstva.

6. dokaz o tome da će ponuditelj upotrebljavati opremu i prateće instalacije i pružati usluge koje koriste materijale i predmete s certifikatom kvalitete prema europskim propisima ili izjavu da isto neće upotrebljavati ili neće pružati navedene usluge,

7. podatak o vremenskom razdoblju tijekom godine u kojem će ponuditelj obavljati djelatnost temeljem dozvole,

8. suglasnost za objekt u kojem će se obavljati djelatnost sukladno podzakonskom aktu kojim se uređuju jednostavne i druge građevine i radovi (za sredstvo: kiosk, montažni objekt – do 12 m2),

9. ostalu dokumentaciju koju je ponuditelj obvezan podnijeti sukladno uvjetima iz natječaja i zakonskim i podzakonskim aktima.

1. **PLAN NADZORA OVLAŠTENIKA DOZVOLA NA POMORSKOM DOBRU**

**Članak 18.**

Općina Sutivan dužna je brinuti se o tome da se pomorsko dobro koristi u opsegu i granicama utvrđenim u dozvoli na pomorskom dobru.

Općina Sutivan dužna je osigurati da ovlaštenik dozvole na pomorskom dobru ne ograničava opću upotrebu pomorskog dobra.

Ako utvrdi da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu, Općina Sutivan dužna je donijeti rješenje o ukidanju dozvole na pomorskom dobru.

Red na pomorskom dobru propisuje se Odlukom o redu na pomorskom dobru Općine Sutivan, a poslove nadzora obavljaju pomorski redari.

Nadzor nad izvršenjem obveza preuzetih dozvolom na pomorskom dobru provodi Općina Sutivan i inspektor pomorskog dobra.

1. **PRIJELAZNE I ZAVRŠNE ODREDBE**

**Članak 19.**

Koncesijskaodobrenja izdana temeljem Uredbe o postupku davanja koncesijskih odobrenja na pomorskom dobru („Narodne novine“ broj 36/04, 63/08, 133/13 i 63/14) ostaju na snazi do isteka roka na koji su izdani.

**Članak 20.**

Ovaj Plan objaviti će se u „Službenom glasniku Općine Sutivan, a stupa na snagu 01. siječnja 2024. Godine.

KLASA: 934-01/22-01/0002

URBROJ: 2181-51-03/1-22-0001

Sutivan, \_\_\_\_\_\_\_\_\_\_\_ 2023. godine

PREDSJEDNIK   
Bartul Lukšić

1. Vremenski rok na koji se dodjeljuje koncesijsko odobrenje. [↑](#footnote-ref-1)
2. 4 Sukladno članku 8. stavak 2. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13, 63/14) Vijeće je po službenoj dužnosti dužno zatražiti suglasnost nadležne lučke kapetanije s naslova sigurnosti plovidbe za obavljanje djelatnosti. [↑](#footnote-ref-2)